Bedækning ved Leó fra Nøddegården
Bedækningsprisen er 7.000 inkl. Moms, derudover kommer græs, attest og scanning. Når du bestiller en bedækning hos Leó betaler du et depositum på 1.000 kr. + Når du kommer med hoppen opkræves en springafgift på 2.000 kr. Når din hoppe er scannet ifol betaler du restbeløbet på 4.000 kr.  
Ved ankomst: 
•	Hoppen skal være sund og rask og skal møde uden sko på alle 4 ben. Hun må ikke have været i kontakt med syge heste 3 uger inden ankomst. Original hestepas skal opbevares ved hingsteholder under hele bedækningsforløbet. 
•	For at optimere chancerne for ifoling opfordrer vi hoppeejere til at få foretaget en svaberprøve på hopper, der ikke har føl ved siden.
•	Det er en rigtig god ide at holde øje med sin hoppe, så̊ du ved ca. hvornår hun er i brunst. Er det svært at se meldes dette til hingsteholder. 
•	Bedækningsprisen er eksklusiv græspenge som er 30,- pr. dag. Når hoppen er scannet i fol skal hun som udgangspunkt afhentes inden 3 dage (andet kan dog aftales). 
•	Ved ankomst afleveres hestepas og bedækningskontrakten. Ønskes speciel dyrlæge oplyses dette også̊. 
•	Det er fornuftigt at ormebehandle ca. 8 dage før hoppen ankommer. 
•	Hopper, der kræver specialbehandling (eksem, foder, boksophold, særhensyn til føl, alenefold mv.) modtages gerne, men der betales et ekstra gebyr, alt efter hvor krævende behandlingen er. 
•	Leó modtager kun hopper fra 4 år og op efter.
•	CEM negativ test skal medbringes/dokumenteres ved ankomst 
Forløbet: 
•	leó håndbedækker
•	Hopperne går på en separat fold, sammen med eventuelle andre hopper til bedækning. Har hoppen et problem med andre hopper, skal dette informeres om inden ankomst.
•	Der føres tilsyn med hopperne flere gange dagligt og alle hopper er i hænder hver dag. 
•	Opstår der skader på hoppen, vil hingsteholder tage kontakt med hoppeejeren, for at aftale, hvad der skal foretages. Kan der ikke opnås kontakt, tilkalder hingsteholderen dyrlægen, hvis dette skønnes nødvendigt. Det er hoppeejerens ansvar at betale dyrlægen. 
•	Hopperne står på hoppeejers ansvar og risiko. 
Betingelser: 
Da vi giver ifolingsgaranti skal du først betale de 4.000.- når hoppen er scannet i fol. Kommer hoppen ikke i fol betales kun beløbet på 3.000.- (depositum og springafgift) + græs. Viser det sig senere at hoppen alligevel er drægtig skal hingsteejer kontaktes og restbeløbet på 4.000.- indbetales straks inden der kan udstedes papirer på føllet. Ved ikke levedygtigt føl (mindre end 24 timer gammelt), ombedækkes året efter, hvor der betales for en ny springafgift (2.000.-) græs, attest og scanninger. 
Med venlig hilsen 
Stutteri Beyer v/ Smilla & Sika Beyer